Priekšlikums Padomes regula, ar kuru groza Padomes 2006. gada 17. jūlija Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) LV . /* COM/2009/0588 galīgā redakcija - CNS 2009/0163 */





[pic] | EIROPAS KOPIENU KOMISIJA | Briselē, 29.10.2009 COM(2009)588 galīgā redakcija 2009/0163 (CNS) Priekšlikums PADOMES REGULA, ar kuru groza Padomes 2006. gada 17. jūlija Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) LV . PASKAIDROJUMA RAKSTS PRIEKšVēSTURE Islande 2009. gada 16. jūlijā Padomei iesniedza pieteikumu kļūt par Eiropas Savienības dalībvalsti. Vispārējo lietu padome 2009. gada 27. jūlija sesijā, atgādinot par atjaunoto konsensu par paplašināšanos, kas izklāstīts 2006. gada 14. un 15. decembra Eiropadomes sanāksmes secinājumos, kā arī par principu, ka katru kandidātvalsti vērtē pēc tās sasniegumiem, nolēma īstenot Eiropas Savienības līguma 49. panta procedūru. Attiecīgi Komisija tika aicināta iesniegt Padomei savu atzinumu par Islandes pieteikumu. Tikmēr, kamēr Komisija savu atzinumu iesniedz Padomei, Islandi var uzskatīt par potenciālu kandidātvalsti. Grozījumi Padomes 2006. gada 17. jūlija Regulā (EK) Nr. 1085/2006, ar ko izveido Pirmspievienošanās palīdzības instrumentu (IPA)[1], ir vajadzīgi, lai dotu Islandei iespēju saņemt palīdzību no IPA, kas paredzēts potenciālajām kandidātvalstīm. Pirmais grozījums ir II pielikumā un paredz iekļaut Islandi potenciālo kandidātvalstu sarakstā. Otrais grozījums veikts 4. pantā. Regulas 4. pants paredz, ka palīdzību atbilstīgi šai regulai sniedz saskaņā ar vispārējo pirmspievienošanās politisko struktūru, kas noteikta Eiropas un pievienošanās partnerībās, kā arī pienācīgi ņemot vērā ziņojumus un stratēģijas dokumentu, kas ietverti Komisijas ikgadējā Paplašināšanās paketē. Ņemot vērā, ka Eiropas un pievienošanās partnerības ir īpaši paredzētas Rietumbalkāniem un Turcijai, lai dotu ieteikumus par ES integrāciju un harmonizēšanu ar acquis, un zinot, ka Islande ir integrēta Eiropas Ekonomikas zonā, 4. pantā ir jāizdara nelieli grozījumi, proti, jāpievieno daļa, kurā noteikts, ka atbalstu Islandei sniedz, tikai pienācīgi ņemot vērā ziņojumus un stratēģijas dokumentu, kas ietverti Komisijas ikgadējā Paplašināšanās paketē. Šis grozījums neparedz Eiropas un pievienošanās partnerību piemērošanu Islandei. Spēkā esošie noteikumi priekšlikuma jomā Komisijas 2007. gada 12. jūnija Regula (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)[2]. Atbilstība pārējiem ES politikas virzieniem un mērķiem Nepiemēro. APSPRIEšANāS AR IEINTERESēTAJāM PERSONāM UN EKSPERTU ATZINUMU PIEPRASīšANA UN IZMANTOšANA Apspriešanās ar ieinteresētajām personām vai neatkarīgu ekspertu atzinums nebija vajadzīgs. Ietekmes novērtējums Nepiemēro. PRIEKšLIKUMA JURIDISKIE ASPEKTI Ierosinātā priekšlikuma kopsavilkums Jāgroza II pielikums Padomes 2006. gada 17. jūlija Regulā (EK) Nr. 1085/2006, ar ko izveido Pirmspievienošanās palīdzības instrumentu (IPA), pievienojot Islandi potenciālo kandidātvalstu sarakstam. Juridiskais pamats Eiropas Kopienas dibināšanas līguma 181.a pants saistībā ar Līguma par Eiropas Savienību 49. pantu. Subsidiaritātes princips Nepiemēro. Proporcionalitātes princips Nepiemēro. Juridisko instrumentu izvēle Ierosinātais juridiskais instruments: grozījums Padomes regulā. Citi instrumenti nebūtu piemēroti šādu iemeslu dēļ: regula jāgroza ar regulu. IETEKME UZ BUDžETU Grozījums neietekmē budžetu. Papildu informācija Vienkāršošana Nepiemēro. 2009/0163 (CNS) Priekšlikums PADOMES REGULA, ar kuru groza Padomes 2006. gada 17. jūlija Regula (EK) Nr. 1085/2006 ), ar ko izveido Pirmspievienošanās palīdzības instrumentu ( IPA) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 181.a pantu, ņemot vērā Komisijas priekšlikumu[3], ņemot vērā Eiropas Parlamenta atzinumu[4], ņemot vērā Reģionu komitejas atzinumu[5], tā kā: 1. Padomes 2006. gada 17. jūlija Regulā (EK) Nr. 1085/2006, ar ko izveido Pirmspievienošanās palīdzības instrumentu (IPA)[6], paredzēta palīdzība kandidātvalstīm un potenciālajām kandidātvalstīm veikt pakāpenisku saskaņošanu ar Eiropas Savienības standartiem un politikas jomām, tostarp vajadzības gadījumā ar acquis communautaire , lai tās kļūtu par dalībvalstīm. 2. Eiropas Savienības līguma 49. pantā ir teikts, ka jebkura Eiropas valsts, kas ievēro brīvības, demokrātijas, cilvēktiesību un pamatbrīvību principus, kā arī tiesiskumu, var lūgt, lai kļūtu par Eiropas Savienības dalībvalsti. 3. Eiropadomes 2006. gada 14. decembra sanāksmes secinājumos minēts atjaunotais konsenss par paplašināšanos, kā arī princips, ka katru kandidātvalsti vērtē pēc tās sasniegumiem. 4. Pēc Islandes pieteikuma iestāties Eiropas Savienībā, kas iesniegts 2009. gada 16. jūlijā, Padome aicināja Komisiju iesniegt Padomei savu atzinumu par Islandes pieteikumu. Tādējādi Islandi var uzskatīt par potenciālu kandidātvalsti. 5. Saskaņā ar Padomes Regulu (EK) Nr. 1085/2006 palīdzība potenciālajām kandidātvalstīm un Rietumbalkānu kandidātvalstīm un Turcijai, cita starpā, tiek sniegta saskaņā ar Eiropas un pievienošanās partnerībām. 6. Islande ir Eiropas Ekonomikas zonas dalībvalsts, tādēļ palīdzību saskaņā ar Padomes Regulu (EK) Nr. 1085/2006, sniedz pienācīgi ņemot vērā ziņojumus un stratēģijas dokumentu, kas ietverti Komisijas ikgadējā Paplašināšanās paketē, IR PIEŅĒMUSI ŠO REGULU. 1. pants Padomes Regulā (EK) Nr. 1085/2006 izdara šādus grozījumus. 7. Regulas 4. pantu papildina ar šādu daļu: “Palīdzība Islandei tiek sniegta saskaņā ar Paplašināšanās paketē ietvertiem ziņojumiem un stratēģijas dokumentu.” 8. II pielikumā vārdu „Islande” pievieno pēc vārdiem „Bosnija un Hercegovina”. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – Komisijas loceklis Olli REHN ([1]) OV L 210, 31.7.2006., 82. lpp., labojumi OV L 18, 25.1.2007., 11. lpp. ([2]) OV L 170, 29.6.2007., 1. lpp. ([3]) OV, C ,.. lpp. ([4]) OV, C,.. lpp. ([5]) OV, C ,.. lpp. ([6]) OV L 210, 31.7.2006., 82. lpp., labojumi OV L 18, 25.1.2007., 11. lpp.